

2



PATVIRTINTA
Šakių rajono savivaldybės administracijos 
direktoriaus 2016 m. birželio 14 d.
įsakymu Nr. AT - 572

I. PAREIGYBĖS CHARAKTERISTIKA

	1. Vyriausiasis specialistas yra karjeros valstybės tarnautojas.
	2. Pareigybės lygis –   A. 
	3. Pareigybės kategorija –  9.
II. PASKIRTIS
4. Vyriausiojo specialisto pareigybė reikalinga organizuoti savivaldybės administracijoje vykdomų viešųjų pirkimų procedūras ir rengti dokumentus.

III. VEIKLOS SRITIS
	5. Šias pareigas einantis valstybės tarnautojas vykdo funkcijas bendrojoje veiklos srityje − viešųjų pirkimų organizavime.

IV. SPECIALŪS REIKALAVIMAI ŠIAS PAREIGAS EINANČIAM VALSTYBĖS TARNAUTOJUI

	6. Valstybės tarnautojas, einantis šias pareigas, turi turėti aukštąjį universitetinį socialinių mokslų studijų srities viešojo administravimo krypties arba jam prilygintą išsilavinimą.
	7. Turėti ne mažesnę kaip 1 (vienų) metų darbo patirtį viešojo administravimo srityje.
	8. Gerai išmanyti ir mokėti taikyti Lietuvos Respublikos teisės aktus, reglamentuojančius vietos savivaldą, valstybės tarnybą, viešąjį administravimą, viešųjų pirkimų organizavimą ir vykdymą, teisės aktų projektų rengimo rekomendacijas.
	9. Sugebėti planuoti ir organizuoti savo veiklą, mokėti valdyti, kaupti, sisteminti, analizuoti, apibendrinti informaciją ir rengti išvadas.
	10. būti susipažinęs su dokumentų rengimo, tvarkymo ir apskaitos taisyklėmis, dokumentų saugojimo tvarka;
	11. mokėti dirbti kompiuteriu (Microsoft Office programų paketu).
V. ŠIAS PAREIGAS EINANČIO VALSTYBĖS TARNAUTOJO FUNKCIJOS

	12. Rengia supaprastintiems ir mažos vertės pirkimams, išskyrus savivaldybės administracijos Ūkio skyriaus organizuojamus, prekių, paslaugų ar darbų pirkimo dokumentų projektus, pirkimo dokumentų, sutarčių projektus, pirkimo dokumentų patikslinimo (paaiškinimų) projektus, pranešimų tiekėjams projektus bei kitą Viešojo pirkimo komisijos darbui reikalingą informaciją bei dokumentaciją.
	13. Tikrina mažos vertės viešųjų pirkimų, kuriuos vykdo Viešojo pirkimo vykdytojai,  sąlygų, sutarčių projektus, užtikrindamas jų atitikimą viešųjų pirkimų teisės aktų reikalavimams.
	14. Rengia savivaldybės tarybos sprendimų, mero potvarkių, administracijos direktoriaus įsakymų, raštų, pažymų, kitų dokumentų, susijusių su viešaisiais pirkimais, projektus.
	15. Rengia ir teikia Viešųjų pirkimų tarnybai prie Lietuvos Respublikos Vyriausybės: skelbimus ir informacinius pranešimus apie numatomus viešuosius pirkimus; kitus informacinius pranešimus ir procedūrų ataskaitas, įvykdytų ar nutrauktų pirkimo sutarčių atskaitas.
	16. Skelbia Centrinėje viešųjų pirkimų informacinėje sistemoje viešąjį pirkimą laimėjusio dalyvio pasiūlymą, sudarytą pirkimo sutartį ir pirkimo sutarties sąlygų pakeitimus. 
	17.  Administracijos direktoriui pavedus atlieka viešųjų pirkimų vykdytojo, komisijos nario, sekretoriaus funkcijas, tvarko su vykdomų viešųjų pirkimų procedūromis susijusią dokumentaciją.
	18. Organizuoja viešųjų pirkimų komisijos posėdžius, juos protokoluoja. 
	19. Skaičiuoja savivaldybės administracijos vykdomų prekių, paslaugų, darbų viešųjų pirkimų vertes teisės aktų nustatyta tvarka.
	20. Rengia ataskaitas administracijos direktoriui apie įvykdytus ar vykdomus viešuosius pirkimus.
	21. Dalyvauja tarybos sprendimais, mero potvarkiais, administracijos direktoriaus įsakymais sudarytų komisijų ar darbo grupių veikloje bei teikia išvadas savo kompetencijos ribose, kad būtų įgyvendinti komisijoms  bei darbo grupėms suformuluoti uždaviniai.
	22. Nagrinėja juridinių ir fizinių asmenų prašymus ir skundus, susijusius su viešaisiais pirkimais, teikia pasiūlymus dėl juose keliamų problemų sprendimo būdų, rengia atsakymus į juos teisės aktų nustatyta tvarka ir terminais.
	23. Vykdo kitus nenuolatinio pobūdžio su skyriaus viešųjų pirkimų funkcijomis susijusius  pavedimus, tam, kad būtų pasiekti administracijos strateginiai tikslai.
		24. Konsultuoja savivaldybės administracijos valstybės tarnautojus ir darbuotojus Lietuvos Respublikos viešųjų pirkimų įstatymo įgyvendinimo klausimais.
	25. Pagal rajono savivaldybė administracijos skyrių, seniūnijų, į struktūrinius padalinius neįeinančių valstybės tarnautojų, darbuotojų, dirbančių pagal darbo sutartis, pateiktą informaciją rengia savivaldybės administracijos einamųjų biudžetinių metų planuojamų viešųjų pirkimų planą, esant reikalui jo patikslinimus.
	26. Pagal savivaldybės administracijos direktoriaus patvirtintą viešųjų pirkimų planą rengia savivaldybės administracijos pirkimų suvestinę ir ją skelbia Viešųjų pirkimų įstatymo nustatyta tvarka CVP IS ir savivaldybės interneto tinklalapyje.
	27. Rengia ir teikia informaciją apie vykdomus viešuosius pirkimus VĮ Seimo leidyklai „Valstybės žinios“ pagal jos nustatytas formas ir reikalavimus.
	28. Teikia pagal kompetenciją duomenis, reikalingus rajono savivaldybės tarybos sprendimų, savivaldybės mero potvarkių, savivaldybės administracijos direktoriaus įsakymų, kitų dokumentų, susijusių su viešaisiais pirkimais, projektams parengti.
	29. Teikia su viešaisiais pirkimais susijusią informaciją viešuosius pirkimus kontroliuojančioms ir priežiūrą vykdančioms institucijoms, vadovaujantis Lietuvos Respublikos viešųjų pirkimų įstatymo bei kitų teisės norminių aktų reikalavimais.
	30. Seka LR Viešųjų pirkimų įstatymo, jo poįstatyminių aktų pasikeitimus, užtikrindamas savalaikį jų taikymą pirkimo procedūrose.
	31. Vykdo kitas viešųjų pirkimų procedūras teisės aktų nustatyta tvarka.
	32. Skyriaus vedėjo pavedimu atlieka ir kitas funkcijas, nenumatytas šiame pareigybės aprašyme.

VI. ŠIAS PAREIGAS EINANČIO VALSTYBĖS TARNAUTOJO PAVALDUMAS
	33. Šias pareigas einantis valstybės tarnautojas tiesiogiai pavaldus skyriaus vedėjui.

